Определение на Общия съд от 22 януари 2025 г. — Folch Torrela и др./ЕСП
(Дело T-524/17)1
(Жалба за отмяна и искане за обезщетение — Икономическа и парична политика — Единен механизъм за преструктуриране на кредитни институции и някои инвестиционни посредници — Схема за преструктуриране на Banco Popular Español — Акт, който не подлежи на обжалване — Явна недопустимост)
Език на производството: испански
Страни
Жалбоподатели: Ángel Folch Torrela (Тераса, Испания) и 42 други жалбоподатели, чиито имена фигурират в приложение към определението (представители: V. Clavell Hernández, C. de Santiago Álvarez и J. Redondo Martín, avocats)
Ответник: Единен съвет за преструктуриране (представители: H. Ehlers, M. Fernández Rupérez, A. Lapresta Bienz и J. Rius Riu, подпомагани от B. Meyring, F. Fernández de Trocóniz Robles, T. Klupsch и S. Ianc, avocats)
Предмет
С жалбата си на основание член 263 ДФЕС жалбоподателите претендират отмяната на Решение SRB/EES/2017/08 на изпълнителната сесия на Единния съвет за преструктуриране (ЕСП) от 7 юни 2017 година за приемане на схема за преструктуриране на Banco Popular Español, SA.
Диспозитив
Отхвърля жалбата като явно недопустима.
Липсва основание за произнасяне по молбите за встъпване на Кралство Испания, Европейската комисия, Banco Santander, SA и Banco Popular Español, SA.
Осъжда г-н Ángel Folch Torrela и останалите жалбоподатели, чиито имена фигурират в приложението, да понесат направените от тях съдебни разноски, както и съдебните разноски, направени от Единния съвет за преструктуриране (ЕСП).
Кралство Испания и Комисията понасят направените от тях съдебни разноски във връзка с молбите за встъпване.
Banco Santander понася направените от нея съдебни разноски, както и съдебните разноски, направени от Banco Popular Español във връзка с молбите за встъпване.
____________
1 ОВ C 357, 23.10.2017 г.